Adele Adkins

Adele Laurie Blue Adkins (født 1988), med artistnavnet Adele, er en engelsk sanger og låtskriver som lager låter inspirert av jazz- og soulmusikk. Hun er blitt kalt «den nye Amy Winehouse» av engelsk presse,Critics voice support for ‘new Amy Winehouse’ og var den første mottakeren av Brit Awards' kritikerpris, selv om hun på det tidspunktet ennå ikke hadde utgitt et album. Hun har også mottatt utmerkelsen Sound of 2008 fra BBC 6 Music, og ble i 2012 den eneste kvinnen, etter Beyoncé Knowles, til å vinne seks Grammy Awards på én og samme kveld. Adele har også hatt to turneer, An Evening with Adele (2008–2009) og Adele Live (2011).

Adeles gjennombrudd kom med låten «Chasing Pavements» i 2007. I 2008 ga hun ut debutalbumet 19 med låter som blant annet «Hometown Glory», «Cold Shoulder» og en coverversjon av Bob Dylans «Make You Feel My Love». Albumet fikk positiv kritikk blant kritikere, og for albumet ble hun belønnet med en Grammy for beste nye artist. Oppfølgeren ble utgitt i 2011, og hadde tittelen 21. Kjente låter fra dette albumet er «Rolling in the Deep», «Set Fire to the Rain» og «Someone Like You». 21 slo mange verdensrekorder da den ble utgitt, og det er nevnt tallrike ganger i Guinness World Records. Hun er den første artisten som har solgt mer enn tre millioner eksemplarer av ett album i løpet av ett år i Storbritannia, og albumet hennes er det som har ligget lengst på den norske VG-lista Topp 40. Utgivelsen ga Adele unisont god kritikk, og hun ble belønnet med en rekke musikkpriser.

I 2012 sang hun filmlåten «Skyfall» til James Bond-filmen med samme navn. For arbeidet med låten fikk hun, sammen med produsenten sin Paul Epworth, en Golden Globe, Grammy Award og Oscar for beste filmsang ved utdelingene i 2013. Under Oscar-utdelingen fremførte hun også låten for første gang, noe som var Adeles første opptreden siden hun fikk sønnen Angelo i oktober 2012. Ved Grammy-utdelingen i 2013 fortalte Adele i et intervju at hun hadde startet arbeidet med sitt tredje studioalbum.«Adele Talks New Music in Los Angeles» Billboard.com. Postet 11. februar 2013. Det tredje albumet, 25, ble utgitt 20. november 2015, med «Hello» og «When We Were Young» som første og andre singel. På sin tredje turné, Adele Live 2016, opptrådte hun i Norge den 1. mai 2016.

 Karriere 
 2006–2010: Platekontrakt og debutalbum 
Adele ble oppdaget av plateselskapet XL Recordings etter at venninnen postet en demo på nettsamfunnet Myspace. Selskapet tok kontakt og spurte om et møte. Adele var ikke sikker på om han snakket sant ettersom det eneste plateselskapet hun hadde hørt om var Virgin Records. Venninnen sendte Adele en e-post hvor hun bekreftet at det var et ekte selskap. Hun tok likevel med vennen på møtet. Nick Hugget fra XL Recordings anbefalte Adele til manageren Jonathan Dickens i September Management, og i juni 2006 ble hun hans første offisielle representant. Adele skrev under kontrakten med platselskapet i september 2006.Intervju med Jonathan Dickens 14. juli 2008


Adele bidro på Jack Peñates sang «My Yvonne» til debutalbumet hans i 2007. Under denne innspillingen møtte hun Jim Abbiss, som senere produserte 19 og noen av låtene på 21.«Penate collaborates with Adele» Postet 6. april 2009. Adeles første singel, «Hometown Glory», ble utgitt i oktober 2007. Etter utgivelsen skrev hun ferdig sangene «Daydreamer» og «My Same», og tok en kort pause fra musikkbransjen ettersom hun nettopp hadde blitt uteksaminert fra høyskolen.

I begynnelsen av 2008 ble Adele den første vinneren av Brit Awards kritikerpris, selv om hun ennå ikke hadde utgitt et album.«Adele Wins Brits Critics Choice Award » Billboard.com. 14. september 2009. Den andre singelen, «Chasing Pavements», ble utgitt 14. januar 2008. Sangen gikk til topps på VG-lista.VG-lista - Adele - Chasing Pavements VG-lista. VG.no Besøkt 22. september 2013. Adeles debutalbum 19 ble utgitt 28. januar 2009, og Adele skrev de fleste av sangene selv. Albumtittelen skulle gjenspeile alderen hennes i starten av platearbeidet. Stein Østbå fra Verdens Gang ga plata terningkast fem, og skrev at Adele «har evnen til å la klassiske musikkgenre gjenoppstå og stråle i moderne glans. Dessuten har hun en av de mest elastiske og gripende stemmene jeg har hørt på en stund.» Debutalbumet fikk topplasseringer på musikklistene i Storbritannia og Nederland, og lå på 7.-plass på VG-lista.UK Charts > Adele Officialcharts.com. Besøkt 22. september 2013.Dutchcharts.nl > Adele Dutchcharts.nl. Besøkt 22. september 2013.VG-lista > Adele > 19 VG-lista. VG.no Besøkt 22. september 2013.

I mars 2008 skrev musikkmagasinet Billboard at Adele hadde skrevet under en avtale med Columbia Records, og at hun hadde gjennomført en kort turné i Nord-Amerika.«Adele Inks U.S. Deal With Columbia» Billboards. 19. mars 2008. En større turné, An Evening with Adele, begynte i mai 2008 og endte i juni 2009. Turnédatoene i USA i 2008 ble avlyst fordi Adele ville ha tid med kjæresten. Singelen «Cold Shoulder» ble utgitt 21. april 2008, men ble ikke like populær som «Chasing Pavements». I oktober 2008 var hun gjest i det amerikanske humorprogrammet Saturday Night Live, hvor hun fremførte låtene «Chasing Pavements» og «Cold Shoulder». Episoden fikk høye seertall, og var en viktig drivkraft bak 19s salgsuksess.«Adele enjoys an "SNL" bump» Newsday.com 20. oktober 2008. På en uke flyttet albumet seg 35 plasser oppover på Billboard 200, til en 11.-plass.Billboard.com Billboard. Postet 29. oktober.

Til juli 2009 hadde albumet solgt 2,2 millioner eksemplarer verden rundt. Adele bestemte seg for å slutte å drikke da hun flyttet til Notting Hill i november 2008.«Adele Explains 2008 Booze & Love Meltdown» Contactmusic.com. Postet 8. juni 2009. Senere det året ga hun også ut sin egen coverversjon av «Make You Feel My Love». Adele har sagt at sangen hadde «den vakreste sangteksten jeg noen gang har lest». Til tross for at hun har sagt at hun ikke liker å synge andre artisters sanger, fortalte hun i et intervju med FaceCulture at hun syntes den fullførte albumet.

I 2010 ble Adele nominert til en Grammy Award for sangarbeidet på låten «Hometown Glory», men den gikk i stedet til Beyoncés «Halo». I april 2010 dukket sangen «My Same» opp igjen på den tyske topplisten etter at Lena Meyer-Landrut, vinner av Eurovision Song Contest 2010, sang låten på Unser Star für Oslo (Vår stjerne til Oslo). «Make You feel My Love» kom tilbake på hitlistene i Storbritannia etter at den ble covret i X-Factor.Oasis, Radiohead and Adele set for chart re-entries thanks to 'The X Factor'? NME.com. Besøkt 9. mars 2014. Under CMT Artists of the Year i 2010, fremførte Adele og Darius Rucker en coverversjon av Lady Antebellums «Need You Know».Darius Rucker and Adele Cover Lady Antebellum’s “Need You Now”  Kncifm. Besøkt 9. mars 2014. De ble begge nominert til en CMT Music Award for versjonen.2011 CMT Music Awards Nominees Revealed CMT. Besøkt 9. mars 2014.

 2011–2013: 21 og «Skyfall» 

Adele ga ut sitt andre studioalbum, 21, 24. januar 2011 i Storbritannia og 22. februar i USA. Hun sa at albumet var inspirert av bruddet med sin tidligere partner. Albumet består av klassisk og moderne country- og rootsmusikk. Endringen i stil skyldes at bussjåføren hennes spilte samtidsmusikk fra Nashville da hun var på turné i USA, og tittelen «21» skulle gjenspeile mer erfaring. Adele fortalte Spin Magazine at «det var veldig spennende for meg, fordi jeg aldri vokste opp med slik musikk.» 21 lå på førsteplass i topplistene i mer enn 26 land, blant annet i Storbritannia, USA og Norge.VG-lista - Adele - 21 Besøkt 10. mars 2014.</ref>

Opptredenen av «Someone Like You» på BRIT Awards i februar 2011 resulterte i at sangen gikk til topps på singellista i Storbritannia. Debutalbumet 19 gikk på nytt inn i den britiske albumlista, sammen med 21, mens singlene «Rolling in the Deep» og «Someone Like You» begge lå blant topp fem på Storbritannias singelliste. Adele er den første artisten som har klart dette siden The Beatles i 1964.

Sangene gikk til topps på musikklistene i flere land og satte en rekke salgsrekorder. Etter opptredenen av «Someone like You» på MTV Video Music Awards i 2011 ble det Adeles andre topplassering på Billboard Hot 100. Til desember 2011 hadde 21 solgt over 3, 4 millioner eksemplarer i Storbritannia, og ble dermed det mestselgende albumet i det 21. århundre. Hun gikk dermed forbi Amy Winehouses Back to Black.  Adele ble også den første artisten som solgte tre millioner album i Storbritannia i løpet av ett kalenderår. I 2012 vant Adele seks Grammy-priser for arbeidet med 21.

I oktober 2012 avslørte Adele på nettsamfunnet Twitter at hun hadde skrevet og spilt inn den offisielle filmsangen for Skyfall, den 21. James Bond-filmen.BBC > Skyfall BBC.co.uk. Besøkt 24. september 2013. «Skyfall»  ble produsert av Paul Epworth og utgitt 5. oktober 2013 i forbindelse med James Bonds 50-årsjubileum.«Skyfall Official Theme Song News » 007.com. Besøkt 24. september 2013. Adele ble overtalt av kjæresten Simon om å gjøre det.«Best Original Song - Motion Picture: "Skyfall" - Golden Globe Awards» NBC Postet 13. januar 2013. Sangen fikk god kritikk og gjorde det bra på singellistene verden over. Låten hadde per 29. november 2012 solgt mer enn to millioner eksemplarer på verdensbasis.«Adele Sets New Record For US Album Sales» News.sky.com. Postet 29. november 2012. Besøkt 24. september 2013.

Dagbladets plateanmelder Anders Grønneberg skrev at låten hadde «en sterk melodi, et klassisk arrangement og en vokal tyngde» og at det var «en innertier, helt på nivå med Shirley Basseys «Goldfinger» og Nancy Sinatras «You Only Live Twice»». «Skyfall» vant en Golden Globe og Oscar for beste sang."Skyfall" from "Skyfall" winning Best Original Song Oscars Postet 4. mars 2013. Ved sistnevnte prisutdeling fremførte hun sangen for første gang. Hun vant også en ny Grammy Award for «Skyfall».Adele Wins Another Grammy for James Bond Theme Song "Skyfall," Tweets From Her Bed—Check It Out! UK.EOnline.com. Besøkt 9. mars 2014.

 2013–2016: 25 
Adele ble i 2013 utnevnt til medlem av Order of the British Empire.London Gazette, supplement nr. 1, nr. 60534, 15. juni 2013. I august 2011 opplyste Adele i magasinet Q at hun allerede hadde skrevet sju sanger til det nye albumet, men at den skulle bli mer intim enn de forrige: «Det vil ikke være en stor produksjon. Jeg vil at det skal være ganske akustisk og pianoledende. Jeg ønsker å skrive alt, ta opp det hele, produsere alt og mastre det på min egen måte. Jeg tror det vil ta mye lengre tid fordi jeg ønsker å gjøre det på denne måten.»Adele 'Artist of the Year' Q&A: 'My Career Isn't My Life' Billboard. Besøkt 9. mars 2014. I august 2014 passerte 21 tre år på VG-lista, noe som er mer enn noe annet album. Jon Vidar Bergan kalte den jevne aktiviteten et «mysterium», men har skrevet at kan være fordi «hun er tilgjengelig på bensinstasjoner, [at] det kan være tilbud på platen og selvfølgelig at streaming nå er inkludert i salgstallene på VG-lista».


18. oktober ble 30 sekunder av en ny singel vist under reklamepausen i den britiske versjonen av X Factor. Tre dager senere offentliggjorde Adele at den nye platen hennes het 25, og 22. oktober bekreftet hun at platen vil bli utgitt 20. november 2015. På samme dag ble sporlisten til albumet offentliggjort, og det ble bekreftet at den nye singelen hennes, «Hello», skulle bli utgitt 23. oktober med en medfølgende musikkvideo. Musikkvideoen slo Vevo-rekorden på YouTube om flest avspillinger etter et døgn, og låten gikk til toppen av VG-lista den første uken. 25 gikk også til toppen på den norske albumlista, og ble den raskestselgende plata i både Storbritannia og USA noensinne. Hun promoterte plata med BBC-spesialen Adele at the BBC, samt med opptredener i The Tonight Show og Saturday Night Live.

Eli van der Eynden fra NRK var fornøyd, og gav musikkalbumet terningkast 6. Hun skrev: «Kombinasjonen av en gudbenådet stemme, enorm formidlingsevne og en evne til å holde igjen der det er nødvendig gjør Adele til en av vår tids aller råeste vokalister. Spesielt på «When We Were Young» klarer hun å kombinere store, tekniske vokalprestasjoner med god og meningsbærende dynamikk. Hun tør å synge upolert, og noen ganger rett og slett litt stygt. (...) «25» er smart komponert, og dramaturgien er helt på grensen til perfekt.» 22. januar 2016 ble «When We Were Young» utgitt som andre singel.

Mange journalister roste 25 for å ha en innvirkning på musikkindustrien ettersom den ikke ble lagt ut for strømming med én gang, og oppfordret publikum til å kjøpe musikken fysisk. 29. februar 2016 bega hun seg på konsertturneen Adele Live 2016, som blant annet var innom Norge 1. mai. «Send My Love (To Your New Lover)» ble utgitt som den tredje singelen fra albumet 16. mai 2016. «Water Under the Bridge» ble deretter utgitt som fjerde singel 4. november 2016.

Under den 59. Grammy-utdelingen vant Adele årets album og beste popalbum for 25, samt årets låtinnspilling, årets sang og årets popframføring for «Hello».

 2021 
I 2021 ga Adele ut studioalbumet 30.

 Privatliv 
I januar 2012 ble det bekreftet at Adele datet entreprenøren og tidligere student ved Eton College Simon Konecki.«Adele is pregnant!» USWeekøy. Postet 29. juli 2012. På sin egen blogg skrev hun i juni 2012 at hun og Simon ventet sitt første barn sammen.«I've got som news » Adele.tv. Postet av Adele selv 29. juni 2012. Den 19. oktober 2012 fødte Adele en sønnCelebritybabies.people.com > Adele welcomes a son  Postet 21. oktober 2012. som fikk navnet Angelo James Konecki.«Little peanut does have a name! Adele's son's moniker revealed as Angelo James Konecki» Dailymail.co.uk. Postet 24. januar 2013. Hun fortalte i et intervju etter den 70. Golden Globe-utdelingen at sønnens kallenavn er Peanut.Adele Backstage at the Golden Globes 2013 Youtube. Postet av «C» 15. januar 2013. Sønnen var Adeles første barn; Simon Konecki hadde et barn fra sitt tidligere ekteskap.«Pregnant Adele's Boyfriend Simon Konecki: Five Things You Don't Know» USWeekly. Postet 29. juni 2012. Etter fødselen fikk Adele meldinger fra Twitter av brukere som gjorde narr av babyens og hennes egen vekt, samtidig som de sendte henne dødstrusler.<ref>«7 Of The Most Vile Responses To Adele’s Baby News, Including Death Threats And Fat Shaming » 'Mommywish.com.

Paret giftet seg i 2018, ble separert i 2019, og skilte seg i 2021.

 Diskografi 

 2008: 19, XL Recordings
 2011: 21, XL Recordings
 2015: 25
 2021: 30

 Turneer 
 An Evening with Adele (2008–2009)
 Adele Live (2011)
 Adele Live 2016 (2016–2017)

Priser og nominasjoner
Utdypende artikkel: Liste over priser og nominasjoner mottatt av Adele

 Referanser 

 Eksterne lenker 






Kategori:Engelske sangere
Kategori:Engelske låtskrivere
Kategori:Engelske gitarister
Kategori:Grammy Award-vinnere
Kategori:Oscar-vinnere (sang)
Kategori:Alter
Kategori:Engelske kvinnesaksforkjempere
Kategori:Order of the British Empire (MBE)
Kategori:Personer fra London
Kategori:Soulmusikere